
DR.30.10.2018                                                                                                                            1                   

 

MALAYSIA 

DEWAN RAKYAT 

PARLIMEN KEEMPAT BELAS 

PENGGAL PERTAMA 

MESYUARAT KEDUA 

Selasa, 30 Oktober 2018 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Dato' Mohd Rashid Hasnon)  
mempengerusikan Mesyuarat] 

 

 

JAWAPAN-JAWAPAN MENTERI BAGI PERTANYAAN-PERTANYAAN 

 

1. Datuk Seri Ir. Dr. Wee Ka Siong [Ayer Hitam] minta Menteri Kerja Raya 
menyatakan apakah justifikasi pembinaan jambatan bengkok menggantikan Tambak Johor. 
Berapakah pampasan yang telah dibayar kepada Gerbang Perdana Sdn. Bhd. 
 

Menteri Kerja Raya [Tuan Baru Bian]: Terima kasih, Yang Berhormat Ayer Hitam. 
Tuan Yang di-Pertua, sebagai mana Ahli-ahli Yang Berhormat telah sedia maklum, Jambatan 
Tambak Johor yang menghubungkan Malaysia dan Singapura telah dibina pada tahun 1923. 
Mengikut undang-undang antarabangsa persetujuan dari negara jiran itu diperlukan terlebih 
dahulu untuk merobohkan jambatan sepanjang 1.06 kilometer sebelum jambatan lurus yang 
baharu boleh dibina. 

Akibat ketiadaan kata putus dari Singapura, kerajaan telah merancang untuk 
membina Jambatan Indah atau lebih dikenali sebagai jambatan bengkok di bahagian negara 
ini sahaja bagi menggantikan Tambak Johor sedia ada. 

Namun begitu, kerajaan pada bulan April 2006 di bawah pentadbiran Yang Amat 
Berhormat Perdana Menteri Kelima telah memutuskan untuk tidak meneruskan pelaksanaan 
pakej projek jambatan dan juga jambatan kereta api dengan nilai kontrak sebanyak RM1.113 
bilion. Keputusan tersebut dibuat oleh Jemaah Menteri pada masa itu setelah menimbangkan 
pelbagai faktor khususnya berkaitan dengan implikasi moral, kewangan dan undang-undang 
antarabangsa yang terlibat. 

Berikut pembatalan tersebut, kerajaan telah membayar pampasan keseluruhan 
dengan nilai sebanyak RM257.4 juta kepada pihak yang terlibat iaitu sebanyak RM155 juta 
kepada kontraktor utama Gerbang Perdana Sdn. Bhd., RM67.4 juta kepada pihak 
subkontraktor dan RM35 juta lagi sebagai ganti rugi khas tambahan. 

Mengenai isu cadangan pembinaan jambatan bengkok, ini adalah merupakan 
perkara dasar yang akan melibatkan kos yang tinggi serta implikasi sosial, ekonomi, politik 
dan hubungan antarabangsa luar negara. Sehubungan dengan itu, Kementerian Kerja Raya 
akan merujuk kepada Jemaah Menteri bagi mendapatkan pandangan dan nasihat mengenai 
hala tuju berkaitan dengan pelaksanaan projek tersebut. Terima kasih. 

Datuk Seri Ir. Dr. Wee Ka Siong [Ayer Hitam]: Terima kasih, Tuan Yang di-Pertua, 
saya meneliti jawapan tadi. Pertama pampasan itu kepada Gerbang Perdana, belum 
mengambil kira pampasan untuk tanah yang telah diambil dan termasuk kos-kos lain. 
Berapakah kerja yang telah dibuat yang telah dibayar? Itu pertama. 

Kedua, apakah justifikasi kalau ianya tidak dapat selesaikan masalah kesesakan di 
tambak Johor? Apa guna kita bina jambatan bengkok seperti diuar-uarkan baru-baru ini. 
Apakah pandangan JKR tentang perkara ini? Adakah ia praktikal ataupun pembaziran? 



MALAYSIA DEWAN RAKYAT PARLIMEN KEEMPAT BELAS PENGGAL PERTAMA MESYUARAT KEDUA Selasa, 30 Oktober 2018 Mesyuarat dimulakan pada pukul 10.00 pagi DOA [Timbalan Yang di-Pertua (Dato' Mohd Rashid Hasnon) mempengerusikan Mesyuarat]. JAWAPAN-JAWAPAN MENTERI BAGI PERTANYAAN-PERTANYAAN. 1. Datuk Seri Ir. Dr. Wee Ka Siong [Ayer Hitam] minta Menteri Kerja Raya menyatakan apakah justifikasi pembinaan jambatan bengkok menggantikan Tambak Johor. Berapakah pampasan yang telah dibayar kepada Gerbang Perdana Sdn. Bhd. Menteri Kerja Raya [Tuan Baru Bian]: Terima kasih, Yang Berhormat Ayer Hitam. Tuan Yang di-Pertua, sebagai mana Ahli-ahli Yang Berhormat telah sedia maklum, Jambatan Tambak Johor yang menghubungkan Malaysia dan Singapura telah dibina pada tahun 1923. Mengikut undang-undang antarabangsa persetujuan dari negara jiran itu diperlukan terlebih dahulu untuk merobohkan jambatan sepanjang 1.06 kilometer sebelum jambatan lurus yang baharu boleh dibina. Akibat ketiadaan kata putus dari Singapura, kerajaan telah merancang untuk membina Jambatan Indah atau lebih dikenali sebagai jambatan bengkok di bahagian negara ini sahaja bagi menggantikan Tambak Johor sedia ada. Namun begitu, kerajaan pada bulan April 2006 di bawah pentadbiran Yang Amat Berhormat Perdana Menteri Kelima telah memutuskan untuk tidak meneruskan pelaksanaan pakej projek jambatan dan juga jambatan kereta api dengan nilai kontrak sebanyak RM1.113 bilion. Keputusan tersebut dibuat oleh Jemaah Menteri pada masa itu setelah menimbangkan pelbagai faktor khususnya berkaitan dengan implikasi moral, kewangan dan undang-undang antarabangsa yang terlibat. Berikut pembatalan tersebut, kerajaan telah membayar pampasan keseluruhan dengan nilai sebanyak RM257.4 juta kepada pihak yang terlibat iaitu sebanyak RM155 juta kepada kontraktor utama Gerbang Perdana Sdn. Bhd., RM67.4 juta kepada pihak subkontraktor dan RM35 juta lagi sebagai ganti rugi khas tambahan. Mengenai isu cadangan pembinaan jambatan bengkok, ini adalah merupakan perkara dasar yang akan melibatkan kos yang tinggi serta implikasi sosial, ekonomi, politik dan hubungan antarabangsa luar negara. Sehubungan dengan itu, Kementerian Kerja Raya akan merujuk kepada Jemaah Menteri bagi mendapatkan pandangan dan nasihat mengenai hala tuju berkaitan dengan pelaksanaan projek tersebut. Terima kasih. Datuk Seri Ir. Dr. Wee Ka Siong [Ayer Hitam]: Terima kasih, Tuan Yang di-Pertua, saya meneliti jawapan tadi. Pertama pampasan itu kepada Gerbang Perdana, belum mengambil kira pampasan untuk tanah yang telah diambil dan termasuk kos-kos lain. Berapakah kerja yang telah dibuat yang telah dibayar? Itu pertama. Kedua, apakah justifikasi kalau ianya tidak dapat selesaikan masalah kesesakan di tambak Johor? Apa guna kita bina jambatan bengkok seperti diuar-uarkan baru-baru ini. Apakah pandangan JKR tentang perkara ini? Adakah ia praktikal ataupun pembaziran?.